open-index/open-wikipedia-markdown huggingface dataset:
Betlehemin kuvernoraatti

**Betlehemin kuvernoraatti** () on yksi Palestiinan kuudestatoista hallintoalueesta. Se sijaitsee Länsirannan eteläosassa ja sen pääkaupunki on Betlehem. Kuvernoraatin väkiluku on  (2017) ja pinta-ala suunnilleen 608&nbsp;km2.

## Talous

Kuvernoraatin talous nojautuu matkailuun ja pyhiinvaeltajiin Betlehemin kaupungin uskonnollisen merkittävyyden vuoksi. Alueen tärkein nähtävyys on Jeesuksen syntymäkirkko, jonka paikalla kristinuskon ja islamin keskeisen hahmon, Jeesuksen, uskotaan syntyneen. Kirkko ja Betlehemin vanhakaupunki lisättiin vuonna 2012 Unescon maailmanperintöluetteloon. Kirkkoa vastapäätä aukiolla sijaitsee Umarin moskeija. Kaupungissa sijaitsee myös Raakelin hauta. Betlehemin kaupungissa vierailee noin miljoona matkailijaa vuodessa.

## Politiikka
Betlehemin kuvernoraatin päämies on Muhammad Taha Hassan, joka astui virkaan maaliskuussa 2024. Häntä edelsi Kamal Hamid. Hassan on toiminut aiemmin varakuvernöörinä.

Länsiranta on jaettu A-, B- ja C-alueisiin niiden hallinnon mukaan. Yli  Betlehemin kuvernoraatista kuuluu C-alueeseen, joka on pääosin Israelin hallinnoima. Palestiinalaisilla on sinne rajattu pääsy ja rakentamisluvan saanti on heille lähes mahdotonta. Betlehemin kaupungin seutu kuuluu A-alueeseen, jossa vallitsee Palestiinan täysi itsehallinto. Vuonna 2011 noin 87,6&nbsp;% kuvernoraatin asukkaista asui A- ja B-alueilla. B-alueella on Palestiinan siviilihallinto ja Israelin turvallisuushallinto.

Vuonna 2011 Betlehemin kuvernoraatin alueesta  oli juutalaisten siirtokuntien käytössä. Siirtokuntia oli silloin 19, ja niissä asui ja työskenteli noin  juutalaissiirtolaista. Kansainvälinen yhteisö ja ihmisoikeusjärjestöt ovat luonnehtineet siirtokuntia laittomiksi.

## Väestö
Betlehemin kuvernoraatissa oli  asukasta vuonna 2017. Heistä  oli naisia ja  miehiä. Kristittyjä oli  ja muslimeja ; loput eivät ilmoittaneet uskontoaan tai heillä oli ”muu uskonto”. Yli 15-vuotias ainakin kerran naimisiin mennyt nainen sai yhteensä keskimäärin 4,1 lasta. Kuvernoraatissa yli 15-vuotiaista  oli työttömiä.

### Väestönkehitys

## Lähteet
Gustaf Murray

**Gustaf Murray** (28. maaliskuuta 1747 Tukholma – 4. toukokuuta 1825 Västerås) oli ruotsalainen pappi ja teologi, joka toimi Västeråsin hiippakunnan piispana vuosina 1811–1825. Hän opiskeli Uppsalan ja Göttingenin yliopistoissa. Vuonna 1770 hänestä tuli Tukholman saksalaisen seurakunnan pappi ja 1774 herttua Kaarlen hovisaarnaaja. Vuodesta 1780 Murray toimi Jaakobin ja Johanneksen seurakuntien kirkkoherrana, ja 1786 hänet valittiin pappissäädyn edustajaksi keskuspankkiin. Hän osallistui 1790-luvulla virsikirjan ja katekismuksen parannustyöhön. Vuonna 1801 hänestä tuli Suurkirkkoseurakunnan kirkkoherra ja 1809 ylihovisaarnaaja. Murray aateloitiin vuonna 1810 ja seuraavana vuonna hänet nimitettiin Västeråsin piispaksi.

## Lähteet

## Aiheesta muualla
Aurore Palmgren

**Selma Charlotta Aurora Palmgren** (28. maaliskuuta 1880 Tukholma – 28. kesäkuuta 1961 Tukholma) oli ruotsalainen näyttelijä. Hän esiintyi kymmenissä elokuvissa vuosina 1933–1958.
## Lähteet

## Aiheesta muualla
Olle Länsberg

**Olle Elmar Länsberg** (28. maaliskuuta 1922 Näsby – 28. syyskuuta 1998 Varberg) oli ruotsalainen kirjailija, käsikirjoittaja ja sanoittaja. Hän aloitti työläiskirjailijana 1940-luvulla. Vuonna 1956 ilmestyi nyrkkeilyä kritisoinut *Den hårda leken*, joka filmatisoitiin vielä samana vuonna. *Käre John* (1959) oli eroottinen kertomus, jonka elokuvaversio vuonna 1964 sai suosiota ulkomaillakin, varsinkin Yhdysvalloissa. Länsbergin keskeistä tuotantoa oli myös *Adamsson*-trilogia vuosina 1964–1966.

## Suomennokset
* *Rakas John*. Tammi, 1965. Kääntänyt Väinö Kirstinä.

## Lähteet

## Aiheesta muualla
Olle Holmberg

**Axel Olof Holmberg** (20. lokakuuta 1893 – 7. kesäkuuta 1974) oli ruotsalainen kirjallisuustieteilijä ja -kriitikko. Hän toimi Lundin yliopiston professorina vuosina 1937–1959. Holmbergin väitöskirja käsitteli Carl Jonas Love Almqvistia.

Holmbergin veljenpoika oli poliitikko Yngve Holmberg.

## Lähteet

## Aiheesta muualla
Angine de Poitrine

**Angine de Poitrine** (suom. ”rasitusrintakipu”) on mikrotonaalista hypnoottista rockia soittava duo Kanadan Quebecistä. Yhtye on perustettu 2019.

Duon jäsenet esiintyvät salanimillä Khn de Poitrine (kitara, basso, loopperit ja muut efektit) ja Klek de Poitrine (rummut). Kitara/basso -yhdistelmä on mikrotonaalinen ja tilaustyönä hankittu tai itse rakennettu.

Angine de Poitrinen jäsenet ovat soittaneet yhdessä teini-iästään lähtien. Duon soitto on virtuoosimaista ja rytmisesti ajoittain monimutkaista.

## Lähteet
Jaya Gopal

**Jaya Gopal** (1944 Andhra Pradesh – 7. helmikuuta 2024 Visakhapatnam, Andhra Pradesh) oli intialainen kirjailija ja aktivisti. Hän perusti ateistijärjestö Atheist Society of Indian vuonna 1972. Hän julkaisi 35 teosta, joissa arvosteli hindulaisuutta ja muita uskontoja.

Gopalin julkaisujen ja luentojen tavoite oli taistella valistuksen puolesta tietämättömyyttä ja fanaattisuutta vastaan. Hän edisti rationalismia ja sekularismia esikuvanaan Periyar Ramasami. 

Atheist Society of India (*Bharat Nastika Samajam*) kampanjoi siviiliavioliiton puolesta sekä kastijärjestelmää ja taikauskoa vastaan. Gopal toimitti järjestön telugunkielistä aikakauslehteä *Nastika Yugamia*. Yhdistyksen Nastika Kalamandali -ryhmä kiersi maata ja valisti ihmisiä laulujen ja tanssin avulla. Järjestön opiskelijahaara on Scientific Student Federation.

Gopalin englanninkielisiä julkaisuja ovat muun muassa *Hindu Fascism* (1994) ja *ABC of Atheism*. Hän sai työstään useita palkintoja. Saksalainen Ahriman Verlag julkaisi saksan- ja puolankieliset käännökset Gopalin islam-kriittisestä teoksesta ”Gabrielin kuiskaukset” (*Gabriels Einflüsterungen* ja *Podszepty Gabriela*).

Gopal kuoli 80-vuotiaana sairauden jälkeen vuonna 2024. Intian rationalistien edistämää tapaa noudattaen Gopal lahjoitti ruumiinsa lääketieteen käyttöön.

## Lähteet

## Aiheesta muualla
* Atheist Society of India.
Bazar-Korgonin piiri

**Bazar-Korgonin piiri** () on hallintopiiri Žalal-Abadin alueella Kirgisiassa. Sen keskus on Bazar-Korgonin kaupunki. Piirin pinta-ala on 2&nbsp;000 neliökilometriä. Siellä oli arviolta 201&nbsp;236 asukasta vuonna 2025.

Bazar-Korgonin piiri rajoittuu lännessä Nookenin, pohjoisessa Toktogulin, koillisessa Toguz-Toron ja kaakossa Suzakin piireihin sekä lounaassa Uzbekistaniin. Se käsittää Kara-Üŋkürin laakson, Babaš-Atan kaakkoisrinteet sekä Keŋ Kolin ja Ferganavuorten etelärinteet. Hyötykaivannaisiin kuuluvat rakennusaineet ja kivennäisvesi.

Seudulla vallitsee leudohko mannerilmasto. Talvet ovat melko kylmiä ja kesät kuivia ja kuumia. Keskilämpötila on tammikuussa –3:sta –10:een ja heinäkuussa 10–20 astetta. Vuotuinen sademäärä on tasangoilla 300–400 ja vuorilla jopa 1&nbsp;100 millimetriä. Piirin läpi virtaa Kara-Üŋkürjoki. Järviä ovat Keŋ Kol, Kutma-Köl ja Karakol. Piirissä sijaitsevat Kirgisian eteläosan suurimmat villit pähkinä- ja hedelmäpuumetsät.

Vuonna 1978 uudelleen perustettuun piiriin kuuluvat Bazar-Korgonin kaupunki sekä Akmanin, Arstanbap-Atan, Keŋešin ja Saidykumin maalaiskunnat, joissa on yhteensä 57 kylää. Väestöstä 30,6 prosenttia asuu kaupungissa. Vuoden 2009 väestönlaskennan mukaan asukkaista 55,6 prosenttia on kirgiisejä ja 43,2 prosenttia uzbekkeja.

Piirin kautta kulkee Biškekin, Manasin ja Ošin välinen maantie. Asukkaiden pääelinkeino on maatalous, joka on erikoistunut puuvillan, viljan ja tupakan viljelyyn. Lisäksi viljellään perunaa, vihanneksia ja hedelmiä. Tuotantoeläimiä ovat lampaat, vuohet, naudat, hevoset ja siipikarja. Piirissä on puuvilla-, puunjalostus-, tupakka-, silkki- ja elintarviketeollisuutta.

Seudun päänähtävyys ovat Arstanbapin pähkinämetsät vesiputouksine ja pyhine paikkoineen.

## Lähteet
Mount Marcy

**Mount Marcy** on Adirondackvuoriin kuuluva vuori New Yorkin osavaltion koillisosassa Yhdysvalloissa. Se on osavaltion korkein kohta (1&nbsp;629&nbsp;m). Vuori sijaitsee Essexin piirikunnan länsiosassa, noin 19 kilometriä eteläkaakkoon Lake Placidin kylästä. Yksi Hudsonjoen tärkeimmistä latvahaaroista, Opalescentjoki, saa alkunsa Tear of the Clouds  -järvestä Mount Marcyn rinteiltä.

Mount Marcylle noustiin ensimmäisen kerran vuonna 1837. Vuori nimettiin William L. Marcyn mukaan, joka toimi tuolloin New Yorkin kuvernöörinä ja oli käynnistänyt Adirondackin alueen geologisen tutkimuksen.

Mount Marcy on nykyään suosittu vaelluskohde. Sen puuttomalta, kallioiselta huipulta avautuu esteetön näkymä Adirondackvuorille. Vuoren yläosassa kasvaa uhanalaista alppikasvillisuutta noin 34 hehtaarin alueella.

## Lähteet
Jakelukanava

**Jakelukanava** on markkinointiväylä, jonka kautta tuotantotaloudessa toimiva yritys välittää tuotteensa markkinoille. Yritys voi toimittaa tuotteensa myytäviksi vähittäiskaupan tai tukkukaupan kautta. Tuotteita voidaan myydä myös suoraan käyttäjille. Kansainvälisessä kaupassa markkinointi tapahtuu yleensä maahantuojan kautta. Joskus tavaroiden tuottaja myy tuotteet jälleenmyyjille, jotka välittävät tavarat eteenpäin. Palveluiden tuottajilla on omanlaisensa jakelukanavat, kuten matkailussa erilaiset digitaaliset myyntikanavat. Se, millainen jakelukanava on milloinkin sopiva, riippuu tuoteryhmistä, kilpailusta, resursseista ja ostotoiminnan tavoista.

## Lähteet
Bazar-Korgon

**Bazar-Korgon** () on kaupunki ja Bazar-Korgonin piirin hallinnollinen keskus Žalal-Abadin alueella Kirgisiassa. Se sijaitsee Kara-Üŋkürjoen varrella 33 kilometriä alueen pääkaupungista Manasista länteen. Kaupungin pinta-ala on 18,66 neliökilometriä. Siellä oli arviolta 61&nbsp;526 asukasta vuonna 2025

Bazar-Korgonin kylästä tuli kaupunki vuonna 2021. Siellä toimii puuvilla-, elintarvike- ja tupakkateollisuutta.

## Lähteet

## Aiheesta muualla
* Kaupungin sivusto
Matias Waris

**Matias Waris** (s. 1992) on suomalainen kuvataiteilija. Hän on puhumaton ja autistinen henkilö.

Waris työskentelee Kaarisillan taide- ja toimintakeskuksen taidestudiossa. Hänen teoksiaan on esitetty yhteis- ja yksityisnäyttelyissä. Hänen teostensa myynnillä tuetaan Kaarisilta ry:n toimintaa, joka tarjoaa kuvataiteen ja musiikin alojen ammatillista koulutusta sekä päivätoimintaa erityistä tukea tarvitseville henkilöille.

## Tyyli

Wariksen teoksille on ominaista pelkistetty muotokieli ja tunnistettava kuvallinen ilmaisu, jossa aiheet tiivistyvät olennaiseen. Hänen tuotantonsa käsittelee usein luontoa sekä arkisia aiheita, kuten kahvia.

Wariksen työskentely pohjautuu sekatekniikkaan, jossa teokset rakentuvat kerroksittain. Hänen teoksissaan esiintyy kontrasteja ja voimakkaita väripintoja. Henkilöhahmoja esittävissä teoksissa silmät on usein kuvattu mustina aukkoina.

## Palkinnot

Waris voitti vuonna 2017 Kaarisilta Biennale-näyttelyn pääpalkinnon. Hänen palkintonäyttelynsä *Elokuvista* järjestettiin Art Kaarisilta -galleriassa Helsingin Sanomatalossa vuonna 2018.

## Näyttelyjä

* Kaarisilta Biennale / 2013 / Galleria Art Kaarisilta / Helsinki / Engel Makasiini, Villähde 
* Kaarisilta Biennale / 2015 / Villähde 
* Linnutee Linnunrata / 2016 / Tallinna / Kullo Lastegallerii 
* Kaarisilta Biennale / 2017 / Lahti 
* Matias Waris: Elokuvista / 2018 / Helsinki / Sanomatalo 
* Mun paita / 2021 / Suomen käsityömuseo 
* Paul Gustafsson ja Matias Waris: Eläinaiheita / 2021 / Helsinki / Sanomatalo 
* Art Kaarisilta / 2022 / Helsinki / Sanomatalo 
* Valloittava luovuus / 2024 / Orimattilan taidemuseo 

## Lähteet
Onni Amhamdi

**Onni Amhamdi** (s. 17. tammikuuta 2006 Järvenpää) on suomalainen jääkiekkopuolustaja, joka edustaa SM-liigajoukkue Pelicansia. Hän on pelityyliltään puolustava puolustaja.

## Ura
### Seuraura
Amhamdi on Järvenpään Haukkojen kasvatti. Kaudella 2021–2022 hän toimi KJT Haukkojen U16-joukkueen varakapteenina. Amhamdi oli U16 SM-sarjassa tehoilla 5+12=17 joukkueen tehokkain puolustaja Jesse Nuutisen kanssa. Kaudeksi 2022–2023 hän siirtyi Pelicansin U18-joukkueeseen.

Kesäkuussa 2024 Amhamdi teki Pelicansin kanssa 2+1-vuotisen SM-liigasopimuksen. Hän pelasi kauden 2024–2025 kokonaan seuran U20-joukkueessa, jonka tehokkain puolustaja Amhamdi oli tehoilla 4+18=22. Hänet valittiin U20 SM-sarjan toiseen tähdistökentälliseen. Myös kauden 2025–2026 Amhamdi pelasi lähes kokonaan U20-joukkueessa. Hän teki SM-liigadebyyttinsä runkosarjan toiseksi viimeisellä kierroksella 14. maaliskuuta 2026 vieraissa Hämeenlinnan Pallokerhoa vastaan. Amhamdi merkittiin Pelicansin seitsemänneksi puolustajaksi. Hän sai ottelussa jääaikaa 15.57 minuuttia ja hänelle merkittiin teholukema +1. Amhamdi sai myös yhden kahden minuutin jäähyn estämisestä.

### Maajoukkueura
Amhamdi edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2023, jolloin hän voitti pronssia. Amhamdi pelasi myös alle 18-vuotiaiden Hlinka Gretzky Cupissa vuonna 2023, jolloin hän toimi Suomen varakapteenina. Amhamdi pelasi myös alle 18-vuotiaiden MM-kilpailuissa vuonna 2024. Yhteensä hän on pelannut 18 nuorten ja 31 poikien maaottelua.

## Yksityiselämä
Amhamdin pikkuveli Eetu pelaa hyökkääjänä KJT Haukkojen U16-Akatemiajoukkueessa. Veljesten äiti Anne Puranen on voittanut painonnoston yleisen sarjan Suomen-mestaruuden. Heidän isänsä Mohamed Amhamdi on lähtöisin Marokosta.

## Tilastot

## Lähteet
*
*
*

### Viitteet
Neohekseeni

**Neohekseeni** (C6H12) eli **3,3-dimetyyli-1-buteeni** on alkeeneihin kuuluva orgaaninen yhdiste. Yhdistettä käytetään lähtöaineena muiden yhdisteiden synteeseissä.

## Ominaisuudet, valmistus ja käyttö
Neohekseeni on huoneenlämpötilassa nestettä. Yhdiste ei käytännöllisesti liukene veteen, mutta liukenee useisiin orgaanisiin liuottimiin, kuten etanoliin, dietyylieetteriin ja kloroformiin.

Neohekseeniä valmistetaan alkeenien metateesillä lähtien di-isobuteenista eli iso-okteenista ja eteenistä. Reaktio suoritetaan 370 °C:n lämpötilassa ja 30 baarin paineessa. Katalyyttinä reaktiossa käytetään piidioksidiin sidottua volframitrioksidia, jonka joukossa on myös magnesiumoksidia. Neohekseenin lisäksi toisena tuotteena muodostuu isobuteenia

Neohekseeniä käytetään useiden kemikaalien valmistukseen. Siitä saadaan esimerkiksi makeutusaineena käytettävää neotaamia, hajusteissa käytettävää tonalidia ja sienilääke terbinafiinia.

## Lähteet
Ostotoiminta

**Ostotoiminta** eli **hankintatoiminta** on liiketalouden käsite, johon kuuluu yritysten ja yhteisöjen tavaroiden ja palvelujen hankintoihin kuuluvat toimet, mukaan lukien yritysten investoinnit. Ostotoiminnan muodot jaetaan siten, miten pitkälle aikavälille ostotoiminta suuntautuu. Päivittäiset ostotoiminnot ovat operatiivisia, lyhyen tai keskipitkän aikavälin ostotoiminnot ovat taktisia ja pitkän aikavälin ostotoiminnot ovat strategisia hankintatoimintoja.

Ostotoimintaa johtavat hankintapäällikkö ja kategoriapäällikkö. Muita ostotoiminnassa keskeisiä henkilöitä ovat ostoassistentti, hankinta-analyytikko ja varsinainen ostaja.

## Lähteet
Kara-Üŋkür

**Kara-Üŋkür** (, myös *Tentek-Sai*; , *Tentaksoy*) on Karadarjan oikeanpuoleinen sivujoki Kirgisiassa ja Uzbekistanissa. Sen pituus on 127 kilometriä, valuma-alueen laajuus 4&nbsp;130 neliökilometriä ja keskimääräinen virtaus Tšarbakin kylän luona 29,6 kuutiometriä sekunnissa.

Kara-Üŋkür saa alkunsa Fergana-, Isfan-Žailoo- ja Babaš-Atavuorilta virtaavien Kyzyl-Üŋkürin ja Arstanbapin yhtyessä. Sen yläjuoksulla on luonnonkauniita laaksoja villeine pähkinä- ja hedelmäpuumetsineen. Alempana on Bazar-Korgonin tekojärvi, jonka jälkeen joki saa nimen Tentek-Sai. Joen vettä käytetään maatalouden keinokasteluun. Sen varrella sijaitsevat Bazar-Korgonin ja Paxtaobodin kaupungit.

## Lähteet
Leonard Bergström

**Leonard Vilhelm Stanislaus Bergström** (28. heinäkuuta 1886 Tallinna, Vironmaan kuvernementti, Venäjän keisarikunta – 4. toukokuuta 1944 Helsinki) oli venäläis-suomalainen everstiluutnantti, joka siirtyi maailmansodan venäläisarmeijasta Suomeen maan itsenäistyttyä ja osallistui Suomen sisällissotaan valkoisten joukoissa komentajana.

Leonard Bergström kävi sotakoulun Pietarissa, josta hän siirtyi valmistumisensa jälkeen vuonna 1905 4. suomenmaalaiseen tarkka-ampujarykmenttiin, jonka riveissä hän osallistui käynnistyneeseen I maailmansotaan Pohjois-Puolassa, jossa hän haavoittui maaliskuussa 1915. Lokakuussa 1915 Väinänlinnan Schlossburgin luona käydyssä taistelussa 66. Butyrkan rykmentin kapteeni Leonard Bergström ansaitsi Pyhän Yrjön miekan, jonka hän sai vasta vuotta myöhemmin. Bergström oli kuulunut aiemmin Suomenmaalaisiin tarkka-ampujiin, mutta haavoituttuaan keväällä hänet oli siirretty Butyrkan rykmenttiin. Vuoden 1917 aikana hänet ylennettiin everstiluutnantiksi ennen eroaa Venäjän armeijasta.

Suomeen palattuaan syksyllä 1917 everstiluutnantti Bergströmistä tuli Hämeenlinnan suojeluskunnan sotilaallinen ohjaaja. Bergströmillä oli keskeinn rooli sisällissodan alussa, kun Jyväskylän venäläinen varuskunta saarrettiin ja riisuttiin aseista yöllä 31. tammikuuta - 1. helmikuuta. Hän toimi suojeluskuntien piiripäällikkö Valter Wiikin esikuntapäällikkönä operaatiossa. Myöhemmin helmikuussa 1918 Bergströmistä tuli kenraalimajuri Wetzerin Hämeen ryhmän alaisen Jämsän ryhmän väliaikainen komentaja. Viralliseksi komentajaksi tuli maaliskuun alussa Päämajasta eversti Wilkman, jonka joukot osallistuivat Tampereen valtaukseen eteläisestä suunnasta. Bergströmin komentama ryhmä sitoi Tampereen eteläpuolella Valkeakosken, Hämeenlinnan ja Lahden suunnan voimia. Bergströmin alaisista Uudenmaan rakuunat etenivät Länkipohjasta Luopioisiin ja Pälkäneelle sekä idässä Kalmin pataljoona Päijänteen länsirannalla Kuhmoisista Padasjoelle. Huhtikuun alussa 1918 valkoisten joukkoja organisoitiin uudelleen. Tällöin muodostettiin kenraalimajuri Wetzerin johtama Länsiarmeija, johon hänen nimeään kantava ryhmä myös alistettiin.

Sisällissodan jälkeen Leonard Bergström toimi yleisesikunnan vakoojana Inkerinmaalla vuoden 1919 aikana, jolloin alueella vallitsi sekasortoinen tilanne bolševikkien otettua lokakuussa 1918 vallan Pietarissa. Venäjän ja Suomen välien normalisoiduttua Tarton rauhan jälkeen Bergström teki kauppaa Pietarissa 1920-luvun alussa. Hänet vangittiin Leningradiksi muuttuneessa Pietarissa toukokuussa 1926 ja tuomittiin kahdeksaksi vuodeksi salakuljetuksesta vankeuteen. Hänet palautettiin kuitenkin Suomeen poliittisessa vankien vaihtoprosessissa.

Suomeen palattuaan hän jatkoi liikemiestoimintaansa valuuttakauppaa omistamansa yrityksen Oy Finska Finanstransport Ab puitteissa. Talvisodan sytyttyä marraskuussa 1939 Bergströmiä ei enää kutsuttu palvelukseen. Hän kuoli keväällä 1944.

## Lähteet
*

## Viitteet
Krakovan kansallismuseo

**Krakovan kansallismuseo** (, lyh. MNK)), on suuri kansallismuseo Puolan Krakovassa. Vuonna 1879 perustettu museo on osa Puolan kulttuurin ja kansallisperinnön ministeriön ylläpitäämää maan kansallismuseoiden kokonaisuutta, Puolan kansallismuseota. Vuonna 2024 Krakovan kansallismuseossa vieraili 1,86 miljoonaa kävijää ja se kuului maailman 50 suosituimman museon joukkoon.

Krakovan kansallismuseon päätoimipaikassa sijaitsee esimerkiksi Puolan 1900- ja 2000-luvun taiteen galleria. Museolla on useita kokoelmistaan tunnettuja haaraosastoja. Näihin lukeutuvat erityisesti:
* Puolalaisen 1800-luvun taiteen galleria Sukiennice ('Kangashalli')
* Prinsessa Czartoryskin museo ()

Museon kokoelmassa on lähes 780&nbsp;000 nimikettä. Tunnetuimpiin taideteoksiin lukeutuvat esimerkiksi Leonardo da Vincin *[[Nainen ja kärppä]]* (eli *Cecilia Galleranin muotokuva*, noin vuodelta 1490; Czartoryskin museossa) sekä Henryk Siemiradzkin *Neron soihdut* (vuodelta 1882; Sukiennicessa).


Building of the National Museum in Kraków, 02.jpg|Krakovan kansallismuseon päärakennus.
Krakow 2024 137 National Museum Modern Art.jpg|Teoksia ja kävijöitä kansallismuseon päärakennuksen 1900- ja 2000-luvun taiteen galleriassa vuonna 2024.
Kraków Cloth Hall. Poland.jpg|Puolalaisen 1800-luvun taiteen galleria sijaitsee 'Kangashallissa' eli Sukiennicessa.
Muzeum czartoryskich.JPG|Prinsessa Czartoryskin museo.


Lady with an Ermine - Leonardo da Vinci - Google Art Project.jpg|Leonardo da Vincin *Nainen ja kärppä* (noin 1490).
Krakow 2024 325 MNK Sukiennice Gallery - Nero's Torches.jpg|Henryk Siemiradzkin *Neron soihdut* (1882).
Podkowiński-Szał uniesień-MNK.jpg|Władysław Podkowińskin *Vimma* (1893).
Ślewiński Władysław, Czesząca się, 1897.jpg|Ślewiński Władysławin *Hiuksiaan harjaava nainen* (1897).
Stanisław Wyspiański - Krzesło - MNK IV-Sp-281 - National Museum in Kraków.jpg|Stanisław Wyspiańskin tuoli (1904–1905).


## Lähteet
American Girls

**American Girls** on brittiläisen laulaja-lauluntekijä Harry Stylesin kappale hänen neljänneltä studioalbumilta *[[Kiss All the Time. Disco, Occasionally]]* (2026). Kappale julkaistiin albumin toisena singlenä samanaikaisesti albumin kanssa 6. maaliskuuta 2026. Kappaleen on kirjoittanut Styles, Kid Harpoon ja Tyler Johnson. ”American Girls” nousi Britannian singlelistan ykköseksi. 

## Julkaisu
”American Girls” julkaistiin 6. maaliskuuta 2026 Erskine Recordsin ja Columbia Recordsin kautta. Se lähetettiin Italian radioon 20. maaliskuuta 2026. 

Kappaleen musiikkivideon ohjasi James Mackel ja se julkaistiin samanaikaisesti albumin sekä kappaleen kanssa.

## Kaupallinen menestys
”American Girls” nousi Britannian singlelistalla ykkösijalle samaan aikaan kun albumi nousi ykköseksi albumilistalla. Kappale nousi myös Billboard Global 200 -listan ykkössijalle. Suomessa ”American Girls” nousi singlelistan sijalle 28.

## Lähteet
Supernova 2022

**Supernova 2022** oli Latviassa järjestetty laulukilpailu, jossa valittiin Latvian edustaja Eurovision laulukilpailuun 2022. Latvian edustaja oli edellisenä vuotena valittu poikkeuksellisesti sisäisesti, joten Supernova järjestettiin tuolloin vuoden tauon jälkeen. Kilpailu pidettiin avoimena sävellyskilpailuna, johon lähetettiin 130 kappaletta. Lähetetyistä kappaleista 16 valittiin suoraan karsinnan semifinaaliin. Lisäksi kymmenen kappaletta päästettiin online-äänestykseen, josta valittiin vielä yksi semifinalisti. Suoraan semifinaaliin valitut kilpailijat ja kappaleet julkaistiin 5. tammikuuta.

Kilpailu koostui online-äänestyksestä, semifinaalista ja finaalista. Online-äänestys käytiin Latvian yleisradioyhtiö LSM:n sivuilla, ja siinä valittiin yksi ylimääräinen semifinalisti. Semifinaalissa yleisöäänestys ja raati valitsivat yhdessä kymmenen kappaletta finaaliin. Finaalissa voittaja valittiin yleisöäänestyksen ja raatiäänestyksen yhdistelmällä. Kilpailun voitti yhtye Citi Zēni kappaleella "Eat Your Salad".

Kilpailun raadin muodostivat Anna Platpīre, Māris Mihelsons, Laura Jēkabsone, Toms Grēviņš, Ilja Lagutenko, Nicolau Tudela (Portugali) ja Julian Guiterrez (Ranska).

## Kilpaiun kulku
### Online-äänestys
Online-äänestys käytiin 10.–14. helmikuuta LSM:n verkkosivuilla. Online-äänestyksestä semifinaaliin valittiin Miks Galvanovskis kappaleella "I'm Just a Sinner".

### Semifinaali
Semifinaali kilpailtiin 5. helmikuuta. Semifinaalia seurasi 149 200 katsojaa. Semifinaalin jälkeen Miks Dukurs päästettiin villillä kortilla finaaliin, koska hänen semifinaaliesityksessään oli ilmennyt teknisiä ongelmia.

### Finaali
Finaali kilpailtiin 12. helmikuuta. Finaalia seurasi 154 900 katsojaa.

## Lähteet
*
*http://natfinals.50webs.com/10s_20s/Latvia2023.html
*http://natfinals.50webs.com/10s_20s/Latvia2022.html

### Viitteet

## Aiheesta muualla
*Semifinaali LSM:n sivuilla
*Finaali LSM:n sivuilla
Origo (tornitalo)

**Origo** (**as.oy Oulun Origo**) on Oulun Vaarassa sijaitseva 16-kerroksinen ja 66 metriä korkea asuintornitalo. Osoite on Rautatienkatu 1 A.

Tornitalossa on 146 asuntoa ja se valmistui syksyllä 2023. Pääsuunnittelija on Jussi Karjalainen, ja rakennuttajana sekä urakoitsijana toimi Rakennusteho.

## Kuvia

Tiedosto:Rautatienkatu 1 A Oulu 20220626 01.jpg|Origo rakenteilla kesäkuussa 2022.
Tiedosto:Rautatienkatu 1 A Oulu 20241224.jpg|Rakennus kuvattuna Tulliväylän puolelta.
Tiedosto:Rautatienkatu 1 A Oulu 20240722.jpg|Lasitettuja parvekkeita.


## Katso myös
* Luettelo Suomen korkeimmista rakennuksista

## Lähteet
Kara-Suu (Narynin oikeanpuoleinen sivujoki)

**Kara-Suu** () on Narynin oikeanpuoleinen sivujoki Žalal-Abadin alueen Aksyn piirisä Kirgisiassa. Sen pituus on 85 kilometriä, valuma-alueen laajuus 2&nbsp;800 neliökilometriä ja keskimääräinen virtaus 41,2 kuutiometriä sekunnissa.

Kara-Suu saa alkunsa Tšatkalvuorten koillisrinteiltä. Se virtaa yläjuoksulla kapeassa ja syvässä rotkossa sekä keski- ja alajuoksulla leveässä metsäisessä laaksossa. Sivujokia ovat Kožo-Ata, Avletim, Turduk ja Ak-Žol. Vettä käytetään maatalouden keinokasteluun. Alueen yläosassa sijaitsee Sary-Tšelekin järvi biosfäärialueineen.

## Lähteet
Islannin EU-kansanäänestys

**[[Islanti|Islannissa]]** on tarkoitus järjestää kansanäänestys Euroopan unionin jäsenyysneuvottelujen jatkamisesta 29. elokuuta 2026.

Islanti on ollut EFTAn jäsen vuodesta 1970 ja Euroopan talousalueen (ETA) jäsen vuodesta 1994 lähtien. ETA-jäsenyys mahdollistaa Islannin pääsyn EU:n sisämarkkinoille, minkä lisäksi Islanti on osallistunut moniin EU-ohjelmiin. Islanti haki unionin jäsenyyttä vuonna 2009, jolloin tarkoituksena oli saavuttaa euron käyttöönoton myötä vakaampi valuuttapolitiikka. Jäsenyysneuvottelut aloitettiin kesällä 2010, mutta ne keskeytettiin vuoden 2013 parlamenttivaalien jälkeen. Tuolloin päätettiin, että neuvotteluja voitaisiin jatkaa, mikäli siihen saadaan kansanäänestyksessä enemmistön tuki. Neuvottelun aikana yhteensä 35 yksittäisestä neuvotteluluvusta 11 saatiin alustavaan päätökseen.

Vuoden 2024 parlamenttivaalien jälkimainingeissa muodostetussa Kristrún Frostadóttirin johtamassa kolmen puolueen hallituksessa kaksi puoluetta ovat EU-myönteisiä. Tästä huolimatta EU-kansanäänestys ei ollut kovinkaan näkyvä vaaliteema vuonna 2024.

Merkittäviä tekijöitä jäsenyyskeskustelun kiihtymiseen ovat olleet muun muassa Donald Trumpin Grönlantiin kohdistuvat uhkaukset sekä elintasokustannusten nousu. Trumpin nimittämä Yhdysvaltain Islannin-suurlähettiläs Billy Long on myös vitsaillut siitä, että Grönlannin lisäksi Islantikin voitaisiin liittää osaksi Yhdysvaltoja.

Kansanäänestyksessä äänestäjille, johon heidän pitää vastata joko kyllä tai ei, on tarkoitus esittää seuraava kysymys:Á að halda áfram viðræðum um aðild Íslands að Evrópusambandinu? ()Pääministeri Kristrún Frostadóttir sanoi, että mikäli islantilaiset äänestävät aloitteen puolesta, neuvottelut voitaisiin aloittaa uudestaan jo kuluvan vuoden lopulla.

## Lähteet
Alabuga (Narynin sivujoki)

**Alabuga** () on Narynin vasen sivujoki Kirgisiassa. Sen pituus on 180 kilometriä, valuma-alueen laajuus 5&nbsp;820 neliökilometriä ja keskimääräinen virtaus 26,5 kuutiometriä sekunnissa.

Joki saa alkunsa Ferganavuorten kaakkoisrinteiltä ja Torugarvuorten pohjoisrinteiltä. Sen nimenä on yläjuoksulla Arpa. Sivujokia ovat oikeanpuoleiset Žaman-Davan, Koŋortšok, Kaška-Suu ja Kumaryk ja vasemmanpuoleiset Bytšan, Söök, Kara-Suu, Miŋ-Žylky, Mina-Keldi ja Kyrtšyn-Bulak. Vettä käytetään maatalouden keinokasteluun.

## Lähteet
Sary-Tšelek

**Sary-Tšelek** (, myös *Toskool*, Тоскоол) on järvi Tšatkalvuorten kaakkoisrinteillä Kara-Suun sivujoen Kožo-Atan vesistöalueella Kirgisiassa. Sen pinta-ala on 4,9 neliökilometriä, keskisyvyys 98 metriä ja vesimäärä 483 miljoonaa kuutiometriä. Sary-Tšelek on Ysyk-Kölin jälkeen Kirgisian toiseksi syvin järvi (suurin syvyys 234 metriä).

1&nbsp;878 metriä merenpinnan yläpuolella sijaitseva Sary-Tšelek on muodostunut maanjäristyksen aiheuttaman maanvyöryn padottua jokilaakson. Siihen virtaa Sary-Tšelekjoki ja se laskee Toskooljoen kautta. Järven rannat ovat jyrkät, kallioiset ja lahtien rikkomat. Veden läpinäkyvyys on 16 metriä ja mineraalipitoisuus 200–500 milligrammaa litrassa. Rantoja peittävät kuusi- ja pihtametsät. Järveen on istutettu karppeja ja sen rannoille on tuotu piisameja. Siellä viihtyy paljon muuttolintuja.

Luonnonkauneudestaan tunnettu järvi on suosittu matkailukohde. Sen ympärillä on vuonna 1959 perustettu luonnonpuisto, joka liitettiin Unescon biosfäärialueiden luetteloon vuonna 1979. Sary-Tšelekin biosfäärialueen pinta-ala on 239 neliökilometriä. 1&nbsp;200–4&nbsp;247 metriä korkeilla vuorilla kasvaa villejä pähkinä- ja hedelmäpuita. Eläinkuntaan kuuluvat villisika, metsäkauris, vuorikauris, karhu, isokauris ja visentti.

## Lähteet
Newburgh

**Newburgh** voi viitata seuraaviin:

## Paikkoja

### Skotlanti
* Newburgh (Fife), entinen kuninkaallinen burgh
* Newburgh (Aberdeenshire), kylä

### Englanti
* Newburgh (Lancashire), kylä
* Newburgh (North Yorkshire), kylä
* Newburgh Priory, historiallinen luostari North Yorkshiressa
* Winfrith Newburgh, kylä Dorsetissa

### Kanada
* Newburgh (Ontario), kylä

### Yhdysvallat
* Newburgh (Indiana), kaupunki
* Newburgh (Maine), kunta
* Newburgh (New York), kaupunki Hudsonjoen varrella
* Newburgh (kunta New Yorkissa), kunta kaupungin vieressä
* Newburgh (Ohio), entinen kylä, sittemmin liitetty Clevelandiin
* Newburgh Heights (Ohio), kunta

## Henkilöitä
* William Newburghilainen (n. 1130–1190), englantilainen historioitsija
* Brockhill Newburgh (k. 1741), irlantilainen poliitikko
* Thomas Newburgh (n. 1695–1779), irlantilainen runoilija

## Muuta
* USS Newburgh, Yhdysvaltain laivaston alus
* Newburghin salaliitto, epäonnistunut vallankaappausyritys Yhdysvaltain vapaussodan loppuvaiheessa
Kenian kansallismuseot

**Kenian kansallismuseot** (; lyhennys **NMK**) on vuonna 2006 perustettu kenialainen, monialainen valtionyhtiömuotoinen instituutti, jonka tehtävänä on kerätä, säilyttää, tutkia, dokumentoida ja esitellä Kenian mennyttä ja nykyistä kulttuuri- ja luonnonperintöä. Instituutin päätoimipaikka ja Nairobin kansallismuseo sijaitsee Nairobin Museum Hill -mäellä. 

Jo vuonna 1910 Itä-Afrikan ja Ugandan luonnonhistoriallinen yhdistys perusti instituutin pohjana toimineen museon Nairobiin. Vuonna 1929 siirtomaahallinto varasi museotoimintaa varten tontin Nairobista ja Museum Hillin rakentaminen pääsi alkuun. Vuonna 1930 avattiin museo nimellä Coryndonin museo (Coryndon Museum). Tämä uudelleennimettiin maan itsenäistymisen jälkeen Kenian kansallismuseoksi vuonna 1964, ja vaihtoi myöhemmin nimensä Nairobin museoksi, ja edelleen Nairobin kansallismuseoksi.

Kenian kansallismuseoita ja sen edeltäjää on kritisoitu esimerkiksi näyttelysisältöjen yhteydestä valtionhallinnon poliittisiin kantoihin ja kansakunnan historian esilletuonnin vaikeuksista ja siirtomaahallinnon vaikutuksista vielä vuosikymmeniä maan itsenäistymisen jälkeenkin.

## Kuvia

National Museums of Kenya 2025.jpg|Kenian kansallismuseoiden päätoimipaikan, Nairobin kansallismuseon rakennusta. 
Kenya national museum,KENYATTA AVENUE,Nairobi.JPG|Kenian kansallisgallerian rakennus Nairobissa.
Karen Blixen House and Museum, Nairobi, KE.jpg|Karen Blixenin kotimuseo Nairobissa.
Garratt Locomotive (7513035242).jpg|Nairobin rautatiemuseon vetureita.
Lamu Fort Museum.jpg|Lamun museon rakennus Lamussa.
Koobi Fora Museum.jpg|Muun muassa Paranthropus-suvun apinaihmisen fossililöytöjä esittelevän Koobi Foran museon pieni rakennus Turkanajärven kansallispuistojen Sibiloin kansallispuistossa.


## Katso myös
* Unescon maailmanperintökohteet Keniassa

## Lähteet

## Aiheesta muualla
Seppo Alahuhta

**Seppo Matias Alahuhta** (s. 11. tammikuuta 1952 Kokkola) on suomalainen anestesiologian emeritusprofessori.

Seppo Alahuhta syntyi Kauno Matias Alahuhdan ja ja Saima Irene Knuuttilan perheeseen. Hän avioitui 1978 Maija Mäkisen kanssa. Alahuhta tuli ylioppilaaksi Kokkolan yhteislyseosta 1972 ja valmistui Helsingin yliopistosta lääketieteen lisensiaatiksi 1978. Lääketieteen ja kirurgian tohtoriksi hän väitteli Oulun yliopistossa 1992 ja sai sieltä erikoislääkärin pätevyydet anesiatesiologiassa 1985, obstetrisessa anestesiassa 1992 ja hallinnossa 2002. 

Alahuhta oli Oulun yiopistollisessa sairaalassa anestesiologian erikoislääkäri 1985–1986, 1988–1990 ja 1993–1995 ja anestesiologian vastuualueen ylilääkäri vuodesta 1995. Oulun yliopistossa hän oli anestesiologian apulaisopettaja 1987 ja 1990–1992, vs. professori ja dosentti 1995–2002 ja professori vuodesta 2003. Alahuhdalla on myös ollut useita asiantuntija- ja luottamustehtäviä. Hän on sekä julkaissut tutkimuksia että ollut kirjoittamassa ja toimittamassa alansa tietoteoksia.

## Lähteet
Beau Bassin-Rose Hill

**Beau Bassin-Rose Hill** on kaupunki ja kunta Mauritiuksen Plaines Wilhemsin hallinnollisella alueella. Sen asukasluku vuonna 2022 oli 91&nbsp;938.

## Maantiede
Beau Bassin-Rose Hill sijaitsee Maurtitiuksen Plaines Wilhemsin hallinnollisella alueella. Kaupunki muodostuu kaksiosaisen nimensä mukaisesti kahdesta yhteenliitetystä kaupunkialueesta, Beau Bassin pohjoisessa ja Rose Hill etelässä.

## Historia
Beau Bassin-Rose Hillin kaksiosainen ranskalainen ja englantilainen nimi heijastelee Mauritiuksen siirtomaahistoriaa Ranskan (1722–1810) ja Britannian (1810–1968) alaisuudessa. Beau Bassin ja Rose Hill olivat alkujaan omia kyliään. Beau Bassin oli alkujaan nimi lammelle nykyisen kaupungin pohjoisosassa. Paikalla toimi Beau Bassin sokeritehdas vuosina 1788–1868. Paikalle oli muodostunut myös asutusta, josta oli tehty hallinnollisesti kylä vuonna 1877. Rose Hill on saanut nimensä Corps de Garden kukkulasta kaupungin vieressä ja sen väristä auringonlaskun valossa. Paikalla oli Roche Bonnen tila ja sokeritehdas vuodesta 1797. Sen omistaja Blondeau perusti alkujaan Blondeauville nimisen paikkakunnan tehtaan työläisille Port Louisiin johtavan tien varrella. Nimi muuttui ajan kanssa englantilaiseen muotoon Rose Hill. Paikasta tuli virallisesti kylä vuonna 1868. Nykyinen kaksoiskaupunki perustettiin vuonna 1896. Kaupunki sai kaupunginvaltuuston vuonna 1950 ja kunnanvaltuuston vuonna 1968.

## Väestö
Beau Bassin-Rose Hillin asukasluku oli Mauritiuksen vuoden 2022 väestönlaskennan mukaan 91&nbsp;938. Suurimmat uskonnolliset ryhmät olivat katoliset 33&nbsp;193, muslimit 17&nbsp;656 ja hindut 17&nbsp;317. Yleisin kotona puhuttu kieli oli morisyen 81&nbsp;519, ranska 5&nbsp;104, hindi 1&nbsp;421, bengali 1&nbsp;176 ja englanti 1&nbsp;031.

## Lähteet
Kyynärnivelen inkongruenssi

**Kyynärnivelen inkongruenssi** tarkoittaa kyynärnivelen rakenteellista epäyhdenmukaisuutta, jolloin nivelpinnat eivät asetu täydellisesti vastakkain. Sairaus on yleinen lyhytraajaisilla koiraroduilla.

## Sairauden mekaniikka
Kyynärnivelen inkongruenssi johtuu useimmiten kyynärluun ja värttinäluun epäsymmetrisestä kasvamisesta, erityisesti kyynärluun kasvulevyn ennenaikaisesta sulkeutumisesta. Tämä aiheuttaa luiden välisen pituuseron ja johtaa mahdollisesti värttinäluun taipumiseen ja kyynärpään nivelpintojen epäyhdenmukaisuuteen. Tällöin kuormitus jakautuu epätasaisesti, mikä voi aiheuttaa nivelpintoihin nivelrikkoa. Kyynärnivelen inkongruenssiin voi liittyä myös eturaajojen kiertymistä ulospäin.

## Oireet ja hoito
Kyynärnivelen inkongruenssi aiheuttaa usein kipua, ontumista ja liikerajoituksia. Koiran omistajat voivat havaita koiran liikkuvan epäpuhtaasti, käyttävän raajojaan epäsymmetrisesti tai välttävän jonkun eturaajan käyttämistä kokonaan. Kliinisessä tutkimuksessa voidaan todeta kipua nivelten taivutuksessa ja ojennuksessa sekä turvotusta. Hoitona voidaan käyttää kipulääkitystä, fysioterapiaa sekä tietyissä tapauksissa kirurgisia toimenpiteitä, kuten osteonomiaa. Sairauden vakavuutta voidaan arvioida röntgen- ja tietokonetomografiakuvauksella.

## Yleisyys
Kyynärnivelen inkongruenssi on erityisen yleinen tietyillä lyhytraajaisilla koiraroduilla, kuten skyenterrierireillä ja mäyräkoirilla. Sairaus on perinnöllinen, ja siihen liittyy geneettisiä tekijöitä, kuten kromosomissa 18 olevan FGF4-retrogeenin mutaatio.

Suomen Kennelliitto arvioi lyhytrajaaisilta koiraroduilta kyynärnivelen inkongruenssia röntgenkuvista. Käytössä on seuraava arvosteluasteikko:

* INC0 normaali: Nivelrako on kapea ja tasainen. Kyynär- ja värttinäluun välillä ei ole porrasta. Ei nivelrikkoon viittaavia muutoksia.
* INC1 lievä: Nivelrako ei ole täysin kapea ja tasainen. Kyynär- ja värttinäluun välillä on pieni porras tai nivelraossa olkaluun- ja kyynärluun välillä on korkeintaan 2 mm leveä rako. Ei nivelrikkoon viittaavia muutoksia.
* INC2 kohtalainen: Nivelrako ei ole kapea ja tasainen. Kyynär- ja värttinäluun välillä on porras tai nivelraossa olka- ja kyynärluun välillä on 2–3 mm leveä rako.
* INC3 vaikea: Nivelraossa olka- ja kyynärluun välillä 3 mm tai sitä leveämpi rako tai kyynär- ja värttinäluun välillä on porras, tai nivel on muuten selvästi epämuotoinen.

## Katso myös

* Kondrodystrofia
* Koiran välilevytyrä
* Koiran osteokondroosi
* Koiran eturistisidevaurio
* Kyynärniveldysplasia
* Lonkkaniveldysplasia
* Välimuotoinen lanne-ristinikama
* Patellaluksaatio

## Lähteet
Pyrohivin ulkoilmamuseo

**Pyrohivin ulkoilmamuseo** eli viralliselta nimeltään **Ukrainan kansallinen kansanarkkitehtuurin ja -elämän museo** (), on Kiovassa sijaitseva kansatieteellinen ulkoilmamuseo. 

Museoalue on perustettu historijoitsija Petro Tronkon aloitteesta vuonna 1969 Pyrohivin silloisen kylän länsipuolelle. Nykyisin Kiovan eteläosan Holosijivin piirissä sijaitseva ulkoilmamuseo avattiin yleisölle vuonna 1976. Ulkoilmamuseossa on yli 300 Ukrainan eri osista tuotua, 1500–1900-lukujen kansanarkkitehtuuria esittelevää rakennusta.



## Lähteet

## Aiheesta muualla

* Ulkoilmamuseon monikieliset sivut (rakenteilla) (pyrohiv.org.ua)
* Ulkoilmamuseon (aiemmat?) viralliset sivut  (pirogovo.org.ua)
* Pyrohiv  (visitkyiv.com)
Curepipe

**Curepipe** on kaupunki Mauritiuksen Plaines Wilhemsin alueella. Sen asukasluku vuonna 2022 oli 70&nbsp;008.

## Maantiede

Curepipe sijaitsee Maurtitiuksen Plaines Wilhemsin hallinnollisella alueella saaren keskiosan ylängöllä. Kaupungin korkeus merenpinnasta on 549 metriä. Kaupungissa sijaitsee Trou aux Cerfsin kraatterijärvi.

## Historia

Nykyisen Curepipen alue oli vielä 1700-luvulla lähinnä tiheää soista metsää. Sen kautta kuljettiin Port Louisista saaren luoteisrannikolta Mahébourgiin kaakkoisrannikolla. Seutu tunnettiin kuitenkin karanneista orjista, jotka joskus iskivät alueella liikkuvia siirtolaisia vastaan.

Puutavaran tarve toi lopulta siirtolaisasutusta Curepipen alueelle. Paikalle rakennettiin tie Port Louisista vuonna 1817 ja vuonna 1832 Mahebourgista. Liikenne alkoi lisääntyä ja paikalle nousi myös brittiläinen armeijan tukikohta. Matkailijoille rakennettiin hotelleja vuonna 1851 ja vuonna 1861 puutavaraa varten rakennettiin saha. Rautatieasema valmistui vuonna 1865. 1800-luvun loppupuolella Port Louisia kottelivat taudit, jotka ajoivat väestöä muuttamaan saaren muihin osiin kuten Curepipeen, joka sai virallisesti kaupungin aseman vuonna 1889. Hallinnosta vastasi kaupunginhallitus, kunnes sen korvasi kaupunginvaltuusto vuonna 1950- Vuodesta 1959 valtuusto valittiin yleisillä vaaleilla. Kaupunginvaltuusto muuttui 1960-luvulla kunnanvaltuustoksi.

## Väestö
Curepipen asukasluku oli Mauritiuksen vuoden 2022 väestönlaskennan mukaan 70&nbsp;008. Suurimmat uskonnolliset ryhmät olivat katoliset 24&nbsp;586, hindut 21&nbsp;161 ja muslimit 10&nbsp;919. Kotona yleisin puhuttu kieli oli morisyen 61&nbsp;499, ranska 3&nbsp;918 ja bhodžpuri 1&nbsp;498.

## Lähteet
Ak-Sain laakso

**Ak-Sain laakso** () on korkealla sijaitseva vuoristolaakso Tienšanin sisäosassa Kirgisiassa. Laaksossa virtaa Tarimin vesistöön kuuluva Ak-Saijoki ja itäosassa sen sivujoki Müdürüm. Länsiosaa reunustavat pohjoisessa At-Bašy- ja etelässä Kakšaalvuoret.

Laakson pituus on 81 ja levein kohta 28 kilometriä. Sen korkeus on 2&nbsp;900–3&nbsp;800 metriä merenpinnasta, kun taas ympäröivät vuoret kohoavat 3&nbsp;900–5&nbsp;000 metrin korkeuteen. Laakson keskiosan pohja on etupäässä tasainen ja varsinkin veden kuljettaman sedimentin täyttämä.

Ak-Sain laakson ilmasto on ankaran mantereinen. Sitä pidetään Keski-Aasian kylmimpänä paikkana. Keskilämpötila on tammikuussa –29 ja heinäkuussa 8 astetta. Alhaisin mitattu lämpötila on –54 astetta. Vuotuinen sademäärä on 257 millimetriä. Joinakin talvina maa ei saa lainkaan lumipeitettä.

Ympäröivillä vuorilla on jäätiköitä ja laaksossa ikiroutaa. Kasvillisuus on puoliaavikkoa, kuivaa aroa ja ylempänä alppiniittyjä. Laakso toimii Narynin, At-Bašyn ja Ak-Talaan piirien talvi- ja kesälaitumena.

## Lähteet
Rikkoärviä

**Rikkoärviä** (*Myriophyllum elatinoides*) on ärviöiden sukuun kuuluva laji. Se sopii akvaariokasviksi ja vesimaisemointiin. Erityisesti sitä käytetään katkarapujen akvaarioissa. Sen lehdet ovat höyhenmäiset ja niissä esiintyy punertavia sävyjä tietystä suunnasta tulevassa valossa. Kasvia voidaan lisätä pistokkaista. Se menestyy kohtalaisessa tai runsaassa valossa ja hapahkossa kasvualustassa.

## Lähteet

## Aiheesta muualla
* Kassu – Kasvien suomenkieliset nimet: Rikkoärviä (''Myriophyllum elatinoides'')
* Global Biodiversity Information Facility (GBIF): ''Myriophyllum elatinoides''
Tiuhaärviä

**Tiuhaärviä** (*Myriophyllum hippuroides*) on ärviöiden sukuun kuuluva laji. Se on peräisin Pohjois-Amerikasta, missä sitä esiintyy kosteikkoalueilla, puroissa ja lammissa. Sitä käytetään akvaariokasvina. Se viihtyy happamissa olosuhteissa, runsaassa valossa ja huoneenlämpöisessä vedessä. Sopivin kasvualusta on sora ja kasvi sijoitetaan yleensä akvaariossa taustalle.

## Lähteet

## Aiheesta muualla
* Laji.fi: ''Myriophyllum hippuroides''
* Kassu – Kasvien suomenkieliset nimet: Tiuhaärviä (''Myriophyllum hippuroides'')
* UniProt: Taxonomy - ''Myriophyllum hippuroides'' 
* Global Biodiversity Information Facility (GBIF): ''Myriophyllum hippuroides'' 
* Flora of North America: ''Myriophyllum hippuroides''
Ak-Sai

**Ak-Sai** () on Tarimin vesistöön kuuluva joki Tienšanin sisäosassa Narynin alueen At-Bašyn piirissä Kirgisiassa. Sen pituus on 96 kilometriä, valuma-alueen laajuus 7&nbsp;440 neliökilometriä ja keskimääräinen virtaus 9,3 kuutiometriä sekunnissa.

Joki saa alkunsa Keŋ-Suu -nimisenä At-Bašyn etelärinteiden jäätiköiltä. Se saa Terekjoen suun jälkeen nimen Ak-Sai ja virtaa Ak-Sain laaksossa kohti itää, jossa se yhtyy Müdürümin ja Kök-Kyjan kanssa Kakšaal- eli Toškanjoeksi. Suurimmat sivujoet ovat oikeanpuoleiset Terek, Tekelik ja Kulža-Bašy sekä vasemmanpuoleiset Kyzyl-Suu, Koš-Kara-Taš, Muzdabas ja Žol-Bogoštu.

Ak-Sain valuma-alueella on 93 jäätikköä, joiden yhteispinta-ala on yli 120 neliökilometriä. Joki virtaa useina haaroina 100–1&nbsp;000 metriä leveässä uomassa. Vesi on korkeimmillaan heinä-elokuusta syyskuuhun.

## Lähteet
Johan Alfred Johansson

**Johan Alfred Johansson** (14. tammikuuta 1863 Pirkkala – 4. huhtikuuta 1920 Tampere) oli suomalainen tehtailija ja Tampereella toimineen J. A. Johanssonin makkaratehtaan perustaja ja johtaja.

Pirkkalan Korvolassa syntyneen Johanssonin isä menetti 1860-luvun nälkävuosina talonsa ja Johansson joutui sisarustensa kanssa jo pienenä huolehtimaan itse elatuksestaan. Hän lähti Helsinkiin ja meni oppilaaksi makkarain valmistusliikkeeseen. Täältä hän siirtyi työhön Tampereelle C. Engströmin ravintolaliikkeeseen, jonka yhteydessä valmistettiin jonkin verran makkaratuotteita. Oltuaan muutamia vuosia Engströmin liikkeessä Johansson perusti 1885 Tampereelle ensimmäisen varsinaisen makkaratehtaan, joka kasvoi pian Suomen suurimmaksi alallaan. Tehtaan tuotteita lähetettiin ympäri Suomea. Johansson luovutti 1917 liikkeensä toiminimineen pitkäaikaisille tehtaansa ammattityömiehille, jotka jatkoivat liikkeen toimintaa. Tehdas muutettiin osakeyhtiöksi 1942. Konttori ja tehdas sijaitsivat Tampereella Näsilinnankatu 34:ssa ja omat myymälät Hämeenkatu 27:ssa ja Tampereen kauppahallissa.

Johansson perusti 1896 Karl Konstantin Tallqvistin kanssa yhdessä Tampereen kaakelitehtaan sekä vuonna 1898 Ryötön paperi- ja massatehtaan toiminimellä *Johansson ja kumpp.*, sekä Ähtärin pitäjässä sijainneen Ostolan sahan. Hän myi sittemmin Ryötön paperi- ja massatehtaan sekä sahan Serlachius Oy:lle vuonna 1916. Johansson oli Tampereen Höyrypuuseppä Osakeyhtiön perustaja, kun sen varsinainen omistaja Karl Konstantin Tallqvist kuoli 1903. Johansson perusti Tampereelle myös kymmenen miehen talo-osakeyhtiön, joka rakensi 1907 samalla nimellä tunnetun suuren kivitalon Hämeenkadun varteen. 

Johansson kuului Tampereen kaupunginvaltuustoon 1902–1904. Lisäksi hän oli Tampereen rahatoimikamarin, taksoituslautakunnan ja terveydehoitolautakunnan jäsenenä. Hän oli Tampereella mukana myös Käsityö- ja tehdasyhdistyksessä, talonomistajayhdistyksessä, raittiuseura Taistossa sekä monissa muissa yhdistyksissä. Johansson oli aikoinaan muutamien muiden henkilöiden kanssa vaatimassa, vastoin silloisen Tampereen maistraatin  mielipidettä, äänimäärän alentamista valtiollisissa vaaleissa, sekä väkijuomakaupan lopettamista yksityisiltä kauppiailta kunnan hyväksi toimivalle yhtiölle. Johansson oli mukana Suomalaisen puolueen toiminnassa ja hän oli muun muassa Suomalaisen Klubin vanhimpia ja innokkaimpia jäseniä. 

Johansson oli naimisissa tamperelaisen Maria Gustava o.s. Roosin (s. 1876) kanssa. Maria Gustava Johansson otti aikoinaan osaa Johanssonin makkaratehtaan toimintaan ja johtoon, ollen muun muassa tehtaan apulaisjohtajana. Innokkaana raittiusihmisenä Maria Gustava Johansson kuului aikoinaan  raittiusyhdistys Taiston johtokuntaan ja toimi seuran pitämän raittiuskoulun opettajana. Johanssonit on haudattu Kalevankankaan hautausmaalle.

## Lähteet
Kari Alonen

**Kari Alonen** (s. 1953 Kinnula) on suomalainen kuvanveistäjä. Hän on tullut tunnetuksi erityisesti kantaaottavasta taiteestaan, jossa hän yhdistelee kiveä, lasia ja valoa. 
## Elämä ja ura
Kari Alonen syntyi vuonna 1953 Kinnulassa. Hän aloitti uransa virkamiehenä, mutta lopetti myöhemmin virkamiesuransa siirtyen päätoimiseksi taiteilijaksi ilman muuta toimeentuloa. Siirtymisen taustalla oli vahva halu kokeilla ja tehdä taidetta sekä näkemys yhteiskunnallisista epäkohdista, joihin hän ei halunnut olla osallisena. Nämä kokemukset toimivat usein kimmokkeena hänen kantaaottavalle taiteelleen.

Hänen taiteensa ydin on usein yhteiskuntakriittisyys ja huumori, joita hän käyttää ottaessaan kantaa näkemiinsä epäkohtiin. Hän on itse luonnehtinut toimintatapaansa sanoin "Huumorin sissi lyö tosikoiden armeijan". 

Alonen asuu ja työskentelee Jyväskylässä. Hänen poikansa Samuli Alonen on myös kuvaveistäjä ja ovat rakentaneet Jyväskylän Pykälistöön yhteisen ateljeen ja näyttelytilat.

## Taiteellinen tuotanto
Alonen tunnetaan erityisesti veistoksistaan ja valotaideteoksistaan. Hän on edelläkävijä kiven, lasin ja valon yhdistämisessä monumentaaliteoksissaan. Hänen teoksiinsa lukeutuu myös esimerkiksi kierrätysmateriaaleista, kuten sairaalan kirurgisista instrumenteista, uuden elämän saaneita taideteoksia.

## Valikoituja näyttelyitä

* Oulu, Lumolight Festival (2021, 2019) 
* Jyväskylä, City of Light (2003–2022)  • Joensuu, Visual Festival (2020, 2018) 
* Helsinki, Galleria Contempo (2018) 
* Helsinki, Reflektor (2018)

## Lähteet
Rauenberg

**Rauenberg** on kaupunki Baden-Württembergin osavaltion pohjoisosassa Saksassa. Se kuuluu Rein–Neckarin metropolialueeseen ja sijaitsee Rhein-Neckar-Kreisin eteläosassa. Rauenbergissa asuu Rotenbergin ja Malschenbergin kaupunginosien kanssa noin 9&nbsp;000 ihmistä. Rauenbergin etäisyys Heidelbergista on kuusitoista kilometriä etelään.

## Historia
Rauenberg mainitaan ensi kerran vuonna 1303 muodossa Ruhenberg/Ruchemberg. Arkeologiset kaivaukset todistavat kuitenkin paljon varhaisemmasta asutuksesta. Rauenbergin tunnettuja paikkoja ovat esimerkiksi ”Dom des Angelbachtals” ja Schloss Rotenberg (Rotenbergin linna).

## Talous ja liikenne
Weinstadt Rauenberg on vanhaa viininviljelyseutua, johon nimikin viittaa. Rauenbergin pohjoisosaa kulkee moottoritie Bundesautobahn 6, josta on liittymä Bundesstraße 39:lle, joka kulkee Rauenbergin halki. Malschenbergiin pääsee Bundesstraße 3:a pitkin.

## Lähteet

## Aiheesta muualla
*Rauenberg, Baden-Württemberg, Saksa — Sunrise, Sunset, and Daylength